  **Μοσχάτο, 23 – 5 – 2017**

**ΔΗΜΟΣ ΜΟΣΧΑΤΟΥ – ΤΑΥΡΟΥ**

**-------**

**ΝΟΜΙΚΗ ΥΠΗΡΕΣΙΑ Προς:**

**--------**

**ΤΟΝ ΠΡΟΕΔΡΟ ΚΑΙ ΤΑ ΜΕΛΗ**

**ΤΗΣ OIKONOMIKΗΣ ΕΠΙΤΡΟΠΗΣ**

**ΔΗΜΟΥ ΜΟΣΧΑΤΟΥ – ΤΑΥΡΟΥ**

**ΓΝΩΜΟΔΟΤΗΣΗ**

**Του Νομικού Συμβούλου και Δικηγόρου του Δήμου Μοσχάτου – Ταύρου Ηλία Ν. Μπιζάνη**

**ΘΕΜΑ :** 1) Άσκηση εκ μέρους του Δήμου Μοσχάτου–Ταύρου ενώπιον του Μονομελούς Εφετείου Αθηνών έφεσης κατά του Ιωάννη Χρήστου Σαλονικιά και κατά της υπ’ αριθμ. 209/2017 απόφασης του Μονομελούς Πρωτοδικείου Αθηνών (τακτική διαδικασία) και 2) Διορισμός πληρεξούσιων δικηγόρων για να ασκήσουν, παραστούν και υποστηρίξουν για λογαριασμό του Δήμου Μοσχάτου–Ταύρου την προαναφερόμενη έφεση ενώπιον του παραπάνω Δικαστηρίου κατά τη δικάσιμο που θα οριστεί ή σε κάθε νόμιμη μετ’ αναβολή ή ματαίωση συζήτηση αυτής.

**Ι.** Με την υπ’ αριθμ. 209/2017 απόφαση του Μονομελούς Πρωτοδικείου Αθηνών (τακτική διαδικασία) έγινε εν όλω δεκτή η από 7-1-2013 (με Γενικό Αριθμό Κατάθεσης Δικογράφου 2949/9-1-2013 και Αριθμό Κατάθεσης Δικογράφου 312/2013) αγωγή του Ιωάννη Χρήστου Σαλονικιά κατά του Δήμου Μοσχάτου–Ταύρου. Με την απόφαση αυτή ο Δήμος Μοσχάτου–Ταύρου υποχρεούται να του καταβάλει α) για κεφάλαιο 140.987,21 ευρώ με το νόμιμο τόκο (6%) από την επόμενη ημέρα επίδοσης της παραπάνω αγωγής (30-1-2013) και β) για δικαστική δαπάνη 5.750,00 ευρώ. Το πρωτοβάθμιο Δικαστήριο με την άνω υπ’ αριθμ. 209/2017 απόφασή του εσφαλμένα α) απέρριψε την προβληθείσα από το Δήμο ένσταση αοριστίας της αγωγής αυτής τόσο ως προς την κύρια όσο και ως προς την επικουρική της βάση και β) επιδίκασε σε βάρος του Δήμου, αγνοώντας τη διάταξη του άρθρου 281 παρ. 2 του Κώδικα Δήμων και Κοινοτήτων (ν.3463/2006), την υπέρογκη δικαστική δαπάνη των 5.750,00 ευρώ.

**ΙΙ.** Ενόψει των ανωτέρω και προς διασφάλιση των συμφερόντων του Δήμου Μοσχάτου–Ταύρου, καθόσον αμφισβητείται βάσιμα η κρίση αυτή της άνω πρωτόδικης απόφασης, έχω τη γνώμη, κατ’ άρθρο 72 παρ. 1 ιγ΄ και 2 του ν. 3852/2010, ότι πρέπει να ληφθεί απόφαση από την Οικονομική Επιτροπή Δήμου Μοσχάτου–Ταύρου **1)** για την έγκριση της άσκησης εκ μέρους του Δήμου Μοσχάτου–Ταύρου ενώπιον του Μονομελούς Εφετείου Αθηνών έφεσης κατά του Ιωάννη Χρήστου Σαλονικιά και κατά της υπ’ αριθμ. 209/2017 απόφασης του Μονομελούς Πρωτοδικείου Αθηνών (τακτική διαδικασία) και **2)** για την έγκριση του διορισμού ως πληρεξούσιων Δικηγόρων του Δήμου Μοσχάτου–Ταύρου των έμμισθων Δικηγόρων αυτού Αριστείδη Μ. Τριγώνη ((Α.Μ.: 5477/Δ.Σ.Α.) και Ηλία Ν. Μπιζάνη (Α.Μ.: 10627/Δ.Σ.Α.), προκειμένου αυτοί είτε από κοινού είτε ο καθένας χωριστά να ασκήσουν, παραστούν και υποστηρίξουν για λογαριασμό του Δήμου Μοσχάτου–Ταύρου την προαναφερόμενη έφεση και των τυχόν πρόσθετων λόγων αυτής ενώπιον του παραπάνω Δικαστηρίου κατά τη δικάσιμο που θα οριστεί ή σε κάθε νόμιμη μετ’ αναβολή ή ματαίωση συζήτηση αυτής.

Ο Γνωμοδοτών Δικηγόρος

Ηλίας Ν. Μπιζάνης